Nositeľ Nobelovej cenyNositeľ Nobelovej ceny

Alexander Fleming
Sir **Alexander Fleming** (\* 6. august 1881, Darvel, East Ayrshire, Škótsko – † 11. marec 1955, Londýn, Spojené kráľovstvo) bol škótsky lekár, mikrobiológ a farmakológ. Fleming publikoval množstvo článkov z bakteriológie, imunológie a chemoterapie. Jeho najznámejším úspechom bolo objavenie enzýmu lyzozým v roku 1922 a izolovanie antibiotickej substancie penicilín z plesne *Penicillium notatum* v roku 1928, za ktoré získal v roku 1945 Nobelovu cenu za fyziológiu alebo medicínu spolu s Howardom Flore. Alexander Fleming sa narodil v škótskom grófstve Ayrshire v mestečku Darvel. Spolu so svojimi 7 súrodencami vyrástol na farme uprostred vidieckej krajinky. Ako štrnásťročnému mu zomrel otec a preto sa presťahoval do Londýna spolu so svojím bratom Tomom, ktorý sa tu zamestnal ako lekár. Alex najskôr chodil na polytechniku, neskôr robil v zasielateľstve. Po návrate z Búrskej vojny absolvoval aj lekársku školu St. Mary neďaleko londýnskej univerzity. V škole zostal až do roku 1914; robil výskum (v tíme Almrotha Wrighta) a prednášal. Slúžil aj ako lekár v 1. svetovej vojne. Po vojne sa vrátil opäť na St. Mary.

V roku 1921 objavil látku ničiacu baktérie, ktorej dal názov lyzozým. V roku 1928 ho zvolili za profesora. V septembri toho istého roku, pred odchodom na dovolenku, nechal náhodne ležať na stole misku s bakteriálnou kultúrou. Po návrate si všimol, že v miske vyrástla pleseň, okolo ktorej sa vytvoril kruh bez baktérií. Zopakoval to aj s mnohonásobným zriedením a získal podobné výsledky. Toto nedopatrenie ho inšpirovalo k ďalším experimentom s plesňami. Pôvodnú pleseň identifikoval ako *Penicillium notatum*. Svoj objav neskôr okomentoval slovami: *Človek niekedy nájde to, čo nehľadá*. Protibakteriálnu látku nazval penicilín. Po overení uverejnil 13. februára 1929 článok o svojom objave v *British Journal of Experimental Pathology*.

V roku 1938 profesor na Oxfordskej univerzite Howard Florey narazil na Flemingov článok. S kolegom Ernestom Chainom začali s touto penicilínovou plesňou experimentovať. Až v roku 1941 vyvinuli dostatočne čistú látku a vo veľkom ju začali vyrábať v USA od roku 1943 počas vojny. 

Alexander Fleming sa oženil 2-krát. Prvá svadba bola v roku 1915, kedy si zobral za manželku Írku Sarah McElroyovú. Po jej smrti sa oženil s kolegyňou zo St. Mary. Bolo to v roku 1953. Avšak o necelé 3 roky zomrel, presne 11. marca 1955 na zlyhanie srdca. Pochovaný je v londýnskej Katedrále svätého Pavla.

Iné projekty
------------

Commons
* Spolupracuj na Commons Commons ponúka multimediálne súbory na tému **Alexander Fleming**

Externé odkazy
--------------

* SPŠH Košice Zdroj, z ktorého (pôvodne) čiastočne čerpal tento článok

| * z
* d
* u
Nositelia Nobelovej ceny za fyziológiu alebo medicínu |
| --- |
| 
* Johannes Fibiger (1926)
* Julius Wagner-Jauregg (1927)
* Charles Nicolle (1928)
* Christiaan Eijkman / Frederick Gowland Hopkins (1929)
* Karl Landsteiner (1930)
* Otto Warburg (1931)
* Charles Scott Sherrington / Edgar Adrian (1932)
* Thomas Morgan (1933)
* George Whipple / George Minot / William Murphy (1934)
* Hans Spemann (1935)
* Henry Dale / Otto Loewi (1936)
* Albert Szent-Györgyi (1937)
* Corneille Heymans (1938)
* Gerhard Domagk (1939)
* Henrik Dam / Edward Doisy (1943)
* Joseph Erlanger / Herbert Gasser (1944)
* Alexander Fleming / Ernst Chain / Howard Florey (1945)
* Hermann Muller (1946)
* Carl Cori / Gerty Cori / Bernardo Houssay (1947)
* Paul Müller (1948)
* Walter Hess / António Egas Moniz (1949)
* Edward Kendall / Tadeus Reichstein / Philip Hench (1950)

 |
| 
* 1901 – 1925
* **1926 – 1950**
* 1951 – 1975
* 1976 – 2000
* 2001 – 2025

 |

Autoritné údaje: * abART: 137661
* BnF: 123502654
* GND: 118533894
* ISNI: 0000000109122782
* LCCN: n83228021
* NK ČR: nlk20000079338
* Scopus: 24752780400
* VIAF: 69004123
* WorldCat: lccn-n83228021